ኣብቲ ውዑይን ኣሲዳውን ክልል ዓፋር ዝተረኸበ ህይወት "ብዙሕ ሕቶታት'ዮም ዘልዕሉ ነይሮም። ሓደ ካብቶም ሕቶታት መሬት ዓፋር ንሶማሌ ተዋሂቡ ዝብል'ዩ። ኣብዪ ሂብዎም ይብሉ ነይሮም። ዒሳ ይውፅኡልና፤ ሶማሌ ይውፅኡልና፣ ሰራዊት መንግስቲ ወፂኡ ናይ ክልልና ፍሉይ ሓይሊ ይዋፈር'ዮም ዝብሉ ዝነበሩ" ኢሉ። ኣብ'ቲ ፍጻመ ዝበዝሑ መንእሰያትን ህፃናትን ምንባሮምን ካብ ውሱናት ወፃኢ ኣብ ልዕሊ መራሕቲ መኪና ዘብፅሑዎ በደል ከምዘየለን ይዛረብ። "ሕተኦም ምስ መንግስቲ ፌደራል 'ምበር ምስቲ ዝጓዓዝ ኣይኮነን፡ ንገለ ሽፈራት ማይ'ኳ የቕብሉ ነይሮም" ኢሉ። ሓላፊ ቤት ፅሕፈት ጉዳያት ኮሚዩኒኬሸን ክልል ዓፋር ኣይተ ኣሕመድ ግን ምኽንያት እቲ ጎንፂ ምስ ዒሳ ሶማሌ ዘራኽብ ከም ዘይብሉ ይዛረቡ። "ኣብ ሰለስተ ቀበሌታት፡ ናይ ዓፋርን ዒሳን ማሕበረሰብ ሓቢሮም ከም ዝነብሩ ዝፍለጥ'ዩ። ኣብቲ ከባቢ ድማ ዘይምርግጋእን ጎንፅታትን እናተፈጠሩ እዮም። ነቲ ጎንፂ ይፈጥሩ ዘለዉ ግን ናይ ዓፋርን ዒሳን ማሕበረሰብ ዘይኮኑስ፡ ዝተወደቡ ዘይሕጋውያን ጉጅለታት ንግዲ ኣለዉ" ኢሎም። ሕፁይ ቢቢሲ- ብሉፅ ተፃዋቲ ኩዕሶ እግሪ ኣፍሪካ እዚ ዓመት፡ ሳድዮ ማኔ፡ ሰኔጋል/ሊቨርፑልን ፕሮፌሰር ኣስመሮም ለገሰ፡ "ኦሮሞ ናይ መዋእል ናይ ዲሞክራሲ ተሞኩሮ ኣለዎም" ኣብ ልዕሊ ኤርትራ ተነቢሩ ዝጸንሐ ማዕቀብ ጽኑዕ ከም ዘይነበረ ተንተንቲ ይገልጹ "ካብ ጂቡቲ ናብ ኣዲስ ኣበባ ዘእቱ ዋና መስመር ድማ በዚ እዩ ዝሓልፍ። ስለዝኾነ ነቲ መስመር ንምፃውን ኣብቲ ከባቢ ዘይምርግጋእ ንምፍጣርን ዝሰርሑ ሓይልታት ዘይሕጋዊ ንግዲ ኣለዉ" ክብሉ እውን ገሊፆም። እቶም ሓይልታት ሽብራ ይፈጥሩ ከም ዘለዉ ብምሕባር፡ ምስዚ ብዝተሓሓዝ መንእሰያት ዓፋር ንመስመር ባቡር ጂቡቲ ከም ዝዓፀዉ ተዛሪቦም። ስለዝኾነ፡ ነቲ ዝተፈጠረ ዘይምርግጋእ ናብ ንቡር ንምምላስ መንግስታት ክልልን ፌደራልን ይፅዕሩ ከም ዘለዉ'ውን ገሊፆምልና። እዞም መናእሰይ መገዲ ባብሩን መኻይንን ክሳብ ምዕፃው ዝበፅሑሉ ምኽንያት እንታይ'ዩ?
